OpenLLM-France/wikimedia huggingface dataset:
# Z Piscium

Z Piscium (Z Psc) és un estel variable a la constel·lació dels Peixos. S'hi troba a una distància aproximada de 1.520 anys llum del sistema solar.
Z Piscium és un estel de carboni de tipus espectral CV2 amb una temperatura superficial de 3.170 ± 130 K. La seva lluminositat bolomètrica —considerant totes les longituds d'ona— és 5.550 vegades major que la lluminositat solar. La mesura del seu diàmetre angular en banda K —4,91 ± 0,7 mil·lisegons d'arc— permet estimar el seu diàmetre real, unes 250 vegades més gran que el solar; aquest valor, en dependre de la distància, és només aproximat. Quant a la seva massa, d'acord a models teòrics aquesta pot ser d'1 ó 2 masses solars. En els estels de carboni, al contrari que en la major part dels estels incloent al Sol, l'abundància de carboni és major que la d'oxigen; així, la relació carboni-oxigen en Z Piscium és de 1,014. A més, són estels que experimenten una important pèrdua de massa estel·lar; Z Piscium ho fa a raó de 6,1 × 10$^{-8}$ masses solars per any.
Catalogada com a variable semiregular SRB, la lluentor de Z Piscium varia entre magnitud aparent +8,8 i +10,1 en un període de 144 dies.

## Referències

* ↑ «A Moderate-Resolution Spectral Atlas of Carbon Stars: R, J, N, CH, and Barium Stars». The Astrophysical Journal Supplement Series, 8-1996, pàg. 419–473. DOI: 10.1086/192323.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Llengua del terme, de l'obra o del nom: anglès. Data de publicació: 2002.
* 1 2 Kjell Eriksson «The chemical composition of carbon stars. I. Carbon, nitrogen and oxygen in 30 cool carbon stars in the galactic disk». The Astrophysical Journal Supplement Series, 1986, pàg. 373–425. DOI: 10.1086/191145.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ «Z Psc -- Semi-regular pulsating Star» (en anglès). SIMBAD (Centre de Dades astronòmiques d'Estrasburg). [Consulta: 31 desembre 2020].
* 1 2 3 Bergeat, J.; Chevallier, L. «The mass loss of C-rich giants». Astronomy and Astrophysics, 429, 2005. pp. 235-246.
* 1 2 Paladini, C.; van Belle, G. T.; Aringer, B.; Hron, J.; Reegen, P.; Davis, C. J.; Lebzelter, T. «Determination of the stellar parameters of C-rich hydrostatic stars from spectro-interferometric observations». Astronomy and Astrophysics, 533, 2011. A27.
* ↑ Richichi, A.; Percheron, I.; Khristoforova, M. «CHARM2: An updated Catalog of High Angular Resolution Measurements». Astronomy and Astrophysics, 431, 4, 2005. pp. 773-777 (Tabla consultada en CDS).
* ↑ «Z Piscium» (en anglès). VizieR - Catàleg General d'Estrelles Variables. [Consulta: 31 desembre 2020].
# Leyte

Leyte és una illa del grup de les Visayas, dins l'arxipèlag de les Filipines. Té una extensió de 7.368 km² i una població d'1.935.098 habitants (2007).
Fa uns 180 km de longitud a l'eix nord-sud i uns 65 km d'amplària màxima. Al nord té l'illa de Samar, de la qual la separa l'estret de San Juanico, de només 2 km d'ample. També al nord hi ha la província insular de Biliran, unida a Leyte per un pont sobre l'angost estret de Biliran. Al sud, està separada de l'illa de Mindanao per l'estret de Surigao. A l'est, Leyte s'obre a la mar de les Filipines i a l'oceà Pacífic; juntament amb Samar al nord-est i Dinagat al sud-est forma el golf de Leyte. A l'oest es troben les illes de Cebu i Bohol.
Leyte és una illa muntanyosa principalment recoberta de selva, tot i que la vall de Leyte, al nord-est, es dedica majoritàriament a l'agricultura.
Administrativament, l'illa es divideix en dues províncies, Leyte i Leyte Meridional. Aquesta darrera inclou també l'illa de Panaon, mentre que la de Biliran, al nord, que tradicionalment havia pertangut a la província de Leyte, des del 1992 compta amb una província pròpia.
Les ciutats principals són Tacloban, a la costa oriental, vora el golf de Leyte, i Ormoc, a la costa oest.
Leyte és coneguda sobretot pel seu paper en la reconquesta de les Filipines per part dels Aliats durant la Segona Guerra Mundial. El 20 d'octubre de 1944, el general Douglas MacArthur va desembarcar a Leyte, on va pronunciar el seu cèlebre «He tornat!» («I have returned»). Els japonesos, per la seva banda, van presentar una forta resistència i se'n va derivar la batalla de Leyte i, arran de les nombroses forces marítimes que hi eren presents, la batalla del Golf de Leyte, que va durar quatre dies i es considera la batalla naval més gran de la història.
Avui dia, Leyte és coneguda per les seves centrals geotèrmiques, prop d'Ormoc.
# Dwars door het Hageland femenina

La Dwars door het Hageland femenina (lit. A través del Hageland) és una cursa femenina de ciclisme d'un dia que es celebra a Bèlgica des de l'any 2021. Està integrada dins el calendari femení de l'UCI com a cursa 1.1 a partir del 2022; el primer any fou categoria 1.1.
Es disputa anualment pels voltants d'Aarschot (Brabant Flamenc). La primera vencedora fou la neerlandesa Chantal van den Broek-Blaak.

## Palmarès

| Any | Vencedor | Segon | Tercer |
| 2021 | Chantal van den Broek-Blaak | Christine Majerus | Lorena Wiebes |
| 2022 | Ilaria Sanguineti | Christina Schweinberger | Femke Markus |
| 2023 | Lotte Kopecky | Christina Schweinberger | Pfeiffer Georgi |
| 2024 | Lucinda Brand | Karlijn Swinkels | Mischa Bredewold |

## Referències

* ↑ «Brand triumphs in Dwars door het Hageland as Dutch riders dominate the podium» (en anglès). procyclinguk, 08-06-2024. [Consulta: 12 novembre 2024].
* ↑ «Chantal van den Broek-Blaak wint eerste Dwars door het Hageland voor vrouwen» (en neerlandès). wielerflits, 05-06-2021. [Consulta: 12 novembre 2024].

## Vegeu també

* Dwars door het Hageland

## Enllaços externs

* Dwars door het Hageland femenina - Lloc web oficial
# Lennart Hannelius

Lennart Hannelius (Hanko, 8 de novembre de 1893 - Estocolm, 4 de maig de 1950) va ser un tirador finlandès que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de bronze en la prova de pistola lliure, 25 metres del programa de tir.

## Referències

* ↑ «Lennart Hannelius Olympic Results». sports-reference.com. Arxivat de l'original el 17 d’abril 2020. [Consulta: 8 setembre 2017].
# Pere Llombard

Pere Llombard (vers 1100–París, 20 de juliol de 1160), o Petrus Lombardus, fou un teòleg escolàstic, autor de Quatre llibres de sentències, que es convertí en el llibre de text més estès pel que fa als estudis de Teologia.

## Biografia

Nasqué a Lumellogno, al Piemont, entre els anys 1095 i 1100. Probablement, la seva educació començà a les escoles catedralícies de Novara i Lucca. El bisbe de Lucca el recomanà a Bernat de Claravall i li permeté abandonar Itàlia per estudiar a les escoles catedralícies de Reims i París. A París, conegué a Pere Abelard i a Hug de Sant Víctor, dos dels teòlegs més destacats de l'època. No es disposa d'informació sobre la seva vida a París fins al 1142, quan se’l reconeix com un escriptor i professor reputat. El 1145, rebé el títol de magister (professor) a l'escola catedralícia de Notre Dame.
El seu estil d'ensenyament dialèctic adquirí anomenada i els canonges de Notre Dame varen demanar-li que s'unís a ells. El nomenament tenia molta rellevància perquè la resta de canonges eren membres de la dinastia Capet, per sang o matrimoni, membres de la noblesa de l'Illa de França o del País del Loira, o parents d'oficials reials. En canvi, Pere no tenia parents influents o suports polítics; fou convidat sols pels seus mèrits acadèmics.
Esdevingué sotsdiaca el 1147 i el 1156 fou ordenat sacerdot. Intervingué en el Concili de Reims del 1148 com a expert en teologia. Poc després del 1150, obtingué el títol de diaca i, el 1156, el d'arxidiaca. El 28 de juliol de 1159, dia de la festivitat de Sant Pere i Sant Pau, fou nomenat bisbe de París.
El seu exercici com a bisbe fou breu. Morí el 21 o el 22 de juliol de 1160 i el succeí Maurice de Sully, el constructor de la Catedral de Notre Dame. La seva tomba, a l'església de Saint-Marcel, a París, la destruïren durant la Revolució Francesa.

## Obra

Escriure comentaris dels Salms i de les epístoles paulines, però la seva obra magna fou el Libri Quatuor Sententiarum o Quatre llibres de sentències, que es convertí en el llibre de text bàsic per a l'estudi de Teologia a les universitats medievals. Des de la dècada del 1220 fins al segle xvi, cap altra obra de literatura cristiana, excepte la mateixa Bíblia, fou més comentada. Influencià els pensadors medievals més destacats, com Albert Magne, Sant Tomàs d'Aquino, Guillem d'Occam o Gabriel Biel. Fins i tot Martí Luter escrigué glosses sobre les sentències.
Quatre llibres de sentències és una compilació de textos bíblics, acompanyats de passatges destacats dels Pares de l'Església i d'altres pensadors medievals, sobre gairebé tot el camp de la Teologia, tal com s'entenia en la seva època. El primer llibre tracta sobre la Trinitat; el segon sobre la Creació; quant a Crist el tercer; i el quart versa sobre els sagraments.

## Enllaços externs

* El primer Llibre de Sentències (en llatí i anglès)
# Poul Svendsen

Poul Svendsen (danès: Poul Verner Svendsen) (Copenhaguen, 21 d'abril de 1927 - Frederiksværk, 2 de gener de 2024) és un remer danès, ja retirat, guanyador d'una medalla olímpica.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova del dos amb timoner del programa de rem. Formà equip amb Svend Pedersen i Jørgen Frantzen.

## Referències

* ↑ «Olympedia – Poul Svendsen». [Consulta: 21 juny 2022].
# Tràgul ratllat

El tràgul ratllat (Moschiola kathygre) és una espècie de tragúlid que fou descrita el 2005. Viu a les zones humides de Sri Lanka. Anteriorment aquest animal era classificat com a subespècie de Moschiola meminna, però en fou separat basant-se en el concepte filogenètic d'espècie.

## Referències

* ↑ «tràgul ratllat». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 24 abril 2024].
* ↑ Groves, C. i Meijaard, E. 2005. Intraspecific variation in Moschiola, the Indian Chevrotain. The Raffles Bulletin of Zoology. Supplement 12: 413-421. Disponible en PDF. Arxivat 2008-07-27 a Wayback Machine.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Elias Katz

Elias Katz (Turku, 22 de juny de 1901 - Gaza, 26 de desembre de 1947) va ser un atleta finlandès, especialista en curses de mig fons, que va competir durant la dècada de 1920.
El 1924 va prendre part en els Jocs Olímpics de París, on va disputar dues proves del programa d'atletisme. Va guanyar la medalla d'or en els 3.000 metres per equips, fent equip amb Paavo Nurmi i Ville Ritola, mentre en els 3.000 metres obstacles guanyà la medalla de plata.
D'origen jueu, el 1933 va emigrar a Palestina, on va fer d'entrenador de l'equip palestí per als Jocs Maccabi de 1948. Al desembre de 1947, en el decurs de la Guerra Civil durant el Mandat Britànic de Palestina, fou assassinat per milicians àrabs.

## Millors marques

* 1.500 metres. 4' 04.4" (1923)
* 3.000 metres. 8' 35.8" (1926)
* 3.000 metres obstacles. 9' 34.5" (1926)
* 5.000 metres. 15' 04.2" (1927)

## Referències

* 1 2 «Elias Katz Olympic Results». sports-reference.com. Arxivat de l'original el 25 d’agost 2011. [Consulta: 15 juny 2018].
* ↑ Paul Taylor. Jews and the Olympic Games: The Clash Between Sport and Politics : with a Complete Review of Jewish Olympic Medallists. Sussex Academic Press, 2004, p. 233–. ISBN 978-1-903900-87-1.
* ↑ Lipman, Steve. «The Forgotten Olympians». Jewish Week, 06-08-2004. Arxivat de l'original el 17 de setembre 2016. [Consulta: 13 febrer 2014].
* ↑ Paul Bontemps a trackfield.brinkster.net
# Hans Nordvik

Hans Nordvik (Trondenes, 1 d'agost de 1880 - Oslo, 22 de juliol de 1960) va ser un metge i tirador noruec que va competir durant el primer quart del segle xx.
El 1912 va prendre part en els Jocs Olímpics d'Estocolm, on disputà dues proves del programa de tir. En aquests Jocs destaca la sisena posició en la prova de rifle militar per equips.
El 1920, un cop finalitzada la Primera Guerra Mundial, va prendre part en els Jocs d'Anvers, on disputà tres proves del programa de tir. Guanyà la medalla d'or en les proves de cérvol mòbil, tret simple per equips i cérvol mòbil, doble tret per equips, mentre en la fossa Olímpica per equips fou setè.

## Referències

* 1 2 «Hans Nordvik Olympic Results». sports-reference.com. Arxivat de l'original el 17 d'abril 2020. [Consulta: 17 abril 2018].
# (149) Medusa

(149) Medusa és l'asteroide número 149 de la sèrie, descobert el 21 de setembre de 1875 des de Tolosa per Henri Joseph Perrotin (1845-1904). Quan va ser descobert era el més petit dels asteroides coneguts; actualment se'n coneixen d'altres de mida menor. Té un període de rotació de 26 hores.
Anomenat així en nom de Medusa, una de les tres Gorgònies, l'única que era mortal i visible als homes. Posidó es va transformar en ocell per posseir-la, i va profanar el temple d'Atenea, que, irritada, va transformar els cabells de Medusa en serps. De la unió de Posidó i Medusa van néixer Crisàor i el cavall Pegàs.

## Referències

* 1 2 3 4 5 6 7 8 Identificador JPL Small-Body Database: 2000149.
* ↑ Afirmat a: Minor Planet Center Database.
* 1 2 3 4 «JPL Small-Body Database». [Consulta: 16 octubre 2023].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 26. Editorial: Springer Science+Business Media. Llengua del terme, de l'obra o del nom: anglès.
* 1 2 3 4 5 6 7 8 9 «JPL Small-Body Database». [Consulta: 3 novembre 2024].

## Vegeu també

* Llista d'asteroides
# Ligny

Ligny és un poble belga a la municipalitat de Sombreffe (a la província de Namur), on Napoleó Bonaparte va derrotar a Blücher dos dies abans de la batalla de Waterloo, mentre que Arthur Wellesley de Wellington i el mariscal Michel Ney lluitaven a Quatre Bras.

## Referències

* ↑ «Sombreffe (Municipality, Province of Namur, Belgium)». [Consulta: 2 gener 2019].

## Vegeu també

* Batalla de Ligny
# Georg Nordblad

Georg Nordblad (Hèlsinki, 24 d'agost de 1894 - Hèlsinki, 15 d'agost de 1970) va ser un tirador finlandès que va competir durant la dècada de 1920.
El 1924 va prendre part en els Jocs Olímpics de París, on va disputar dues proves del programa de tir. Guanyà la medalla de bronze en la prova de la fossa olímpica per equips, formant equip amb Werner Ekman, Konrad Huber, Robert Huber, Toivo Tikkanen i Karl Magnus Wegelius, mentre en la prova individual de fossa fou vint-i-quatrè.

## Referències

* ↑ «Georg Nordblad Olympic Results». sports-reference.com. Arxivat de l'original el 14 de juliol 2014. [Consulta: 10 setembre 2018].
# Lucy Doraine

Lucy Doraine (Budapest, 22 de maig de 1898 – Los Angeles, 14 d'octubre de 1989) fou una actriu de cinema hongaresa de l'era del cinema mut.
Nascuda Ilona Kovács a Budapest, actuà a 24 films entre 1918 i 1931. Va estar casada amb el director cinematogràfic Michael Curtiz des de 1918 fins a 1923. Va morir a Los Angeles, California, a l'edat de 91 anys.

## Filmografia

* A Napraforgós hölgy (1918)
* Jön az öcsém (1919)
* Die Dame mit dem schwarzen Handschuh (1919)
* Der Stern von Damaskus (1920)
* Die Gottesgeisel (1920)
* Miss Tutti Frutti (1921)
* Herzogin Satanella (1921)
* Frau Dorothys Bekenntnis (1921)
* Labyrinth des Grauens (1921)
* Sodom und Gomorrha (1922)
* Hunted Men (1924)
* Destiny (1925)
* The Prince and the Dancer (1926)
* Her Husband's Wife (1926)
* Alpine Tragedy (1927)
* Christina (1929)

## Referències

* ↑ «Lucy Doraine (1898-1989) - Find a Grave Memorial» (en anglès). [Consulta: 31 març 2023].

## Enllaços externs

* Photographs and literature
* silent era portrait Arxivat 2013-09-09 at Archive.is(Univ. of Washington, Sayre collection)
# Olaf Sletten

Olaf Sletten (Aremark, 19 d'abril de 1886 - Oslo, 10 de desembre de 1943) va ser un tirador noruec que va competir a començaments del segle xx.
El 1920 va prendre part en els Jocs Olímpics d'Anvers, on disputà deu proves del programa de tir. Guanyà la medalla de plata en les proves de rifle lliure 300 metres, 3 posicions per equips i rifle militar 300 i 600 metres, bocaterrosa per equips i la de bronze en la de carrabina, 50 metres per equips. En les altres proves destaca una quarta posició en rifle militar 600 metres per equips, una cinquena en rifle militar 600 metres i la sisena en rifle militar 300 metres per equips, rifle militar 300 metres, drets i rifle militar 300 metres, drets per equips.
El 1924 fou vint-i-sisè en la prova de carrabina, 50 metres.

## Referències

* 1 2 «Olaf Sletten Olympic Results». sports-reference.com. Arxivat de l'original el 17 d'abril 2020. [Consulta: 17 abril 2018].
# Metàstasi òssia

Les metàstasis òssies, o malaltia metastàtica òssia, són un tipus de metàstasis (una disseminació del càncer) ocasionades per la invasió primària d'un tumor a l'os. Els tumors primaris originaris d'ossos com l'osteosarcoma, el condrosarcoma i el sarcoma d'Ewing són rars. A diferència de tumors malignes hematològics que s'originen a la sang i formen tumors no sòlids, les metàstasis òssies generalment sorgeixen de tumors epitelials i formen una massa sòlida a l'interior de l'os. Les metàstasis òssies causen dolor intens, caracteritzat per un dolor sord i constant amb pics periòdics de dolor.

## Tipus de lesions

En condicions normals, l'os experimenta una remodelació contínua mitjançant la reabsorció òssia mediada per osteoclasts i la deposició òssia mediada per osteoblasts. Aquests processos normalment es regulen estretament a l'os per mantenir l'estructura òssia i l'homeòstasi del calci al cos. La desregulació d'aquests processos per part de les cèl·lules tumorals condueix a lesions osteoblàstiques o osteolítiques, que reflecteixen el mecanisme subjacent de desenvolupament. Normalment, les metàstasis osteolítiques són més agressives que les metàstasis osteoblàstiques, que tenen un curs més lent. Amb independència del fenotip, però, les metàstasis òssies presenten proliferació i hipertròfia d'osteoclasts.
Tumors primaris
* Lesions osteoblàstiques
** Càncer de pròstata
** Carcinoide
** Càncer de pulmó de cèl·lules petites
** Limfoma de Hodgkin
** Medul·loblastoma
* Lesions osteolítiques
** Càncer de pulmó que no sigui de cèl·lules petites
** Càncer de tiroide
** Càncer de ronyó
** Mieloma múltiple
** Melanoma
** Limfoma no hodgkinià
** Histiocitosi de cèl·lules de Langerhans
* Lesions mixtes
** Càncer de pulmó
** Càncer testicular
** Càncer d'ovari
** Càncer gastrointestinal
** Càncer de cèl·lules escatoses de la pell

## Referències

* ↑ MedlinePlus Overview bonecancer
* ↑ «Bone cancer pain». Annals of the New York Academy of Sciences, 1198, 1, 6-2010, pàg. 173–81. Bibcode: 2010NYASA1198..173J. DOI: 10.1111/j.1749-6632.2009.05429.x. PMC: 5642911. PMID: 20536932.
* 1 2 Guise T «Examining the metastatic niche: targeting the microenvironment». Semin. Oncol., 37, Suppl 2, 10-2010, pàg. S2–14. DOI: 10.1053/j.seminoncol.2010.10.007. PMID: 21111245.
* ↑ «Similarities and differences in tumor growth, skeletal remodeling and pain in an osteolytic and osteoblastic model of bone cancer». Clin J Pain, 22, 7, 9-2006, pàg. 587–600. DOI: 10.1097/01.ajp.0000210902.67849.e6. PMID: 16926574.
* 1 2 3 Macedo, F; Ladeira, K; Pinho, F; Saraiva, N; Bonito, N; Pinto, L; Goncalves, F «Bone Metastases: An Overview.». Oncology Reviews, 11, 1, 03-03-2017, pàg. 321. DOI: 10.4081/oncol.2017.321. PMC: 5444408. PMID: 28584570.
# Lippe

El Lippe és un riu de Renània del Nord-Westfàlia, a Alemanya. És un afluent per la dreta del Rin i té 255 km de llargada.
Les fonts del riu es troben a la vora del Teutoburger Wald, a Bad Lippspringe, prop de Paderborn. Flueix cap a l'oest a través de Paderborn, Lippstadt i després pel límit septentrional de la Regió del Ruhr, creuant la ciutat de Hamm i les de Lünen, Haltern am See i Dorsten. El riu s'uneix al Rin a Wesel. A causa dels abocaments industrials i redreçament del curs del riu, el Lippe estava en una desastrosa condició ecològica. Actualment, hi ha mesures per a reviure la fauna fluvial.
En temps de l'Imperi Romà era conegut pel nom de Lúpia (Lupia o Luppia (Λουπίας)) i ja era un riu navegable de Germània. Allà va tenir lloc la batalla del riu Lupia entre les forces romanes de Drus el Vell i els sicambres, l'any 11 aC.

## Afluents

Llista dels afluents majors d'amont cap avall

## Referències

* ↑ «Lippe». Gran Enciclopèdia Catalana. Barcelona: Grup Enciclopèdia Catalana.
* ↑ Smith, William; Leonhard, Schmitz. «Aliso or Alisum». A: Dictionary of Greek and Roman Geography (en anglès). Londres: Walton and Maberly, 1854.
* ↑ Lendering, Jona. «Lippe» (en anglès). Livius.org: articles on ancient history, 2004 (2015). Arxivat de l'original el 2013-07-27. [Consulta: 30 març 2015]. «After the campaigns of Drusus (between 15 and 9 BCE), the Lippe valley was more or less conquered - the Sugambrians who lived there had been deported - and archaeologists have found several Roman military settlements.»
* ↑ Cassi Dió. Historia Romana, LIV, 33
             A Wikimedia Commons hi ha contingut multimèdia relatiu a: Lippe
# Walter Samuel

Wálter Adrián Samuel (nascut Wálter Adrián Luján a Laborde, Córdoba, el 23 de març de 1978) és un exfutbolista argentí, que ocupava la posició de defensa. Té la doble nacionalitat italiana i argentina.

## Trajectòria

De petit va marxar a viure a Firmat, Santa Fe, on començaria a jugar a futbol al Club Atlético Firmat. La seua carrera professional s'inicià al Newell's Old Boys el 1996, i l'any següent marxa al CA Boca Juniors, club en el qual roman fins a l'any 2000. Llavors és fitxat per l'AS Roma, per 19,8 milions d'euros. Al conjunt italià hi va destacar com un dels millors de la seua posició al Calcio.
El 2004, el Reial Madrid paga 25 milions d'euros pel seu fitxatge. Però, l'argentí no acaba de quallar, i a l'any següent retorna a Itàlia, venut a l'Inter de Milà per 16 milions d'euros.
Al desembre de 2007 sofreix una greu lesió, que el manté apartat dels terrenys de joc gairebé nou mesos.

## Internacional

Samuel ha disputat 56 partits amb la selecció argentina, tot marcant cinc gols. Va estar present al Mundial de 2002 i 2010.

## Palmarès
### Boca Juniors

* Primera divisió (Clausura 1998, Apertura 1999)
* Copa Libertadores (2000)

### AS Roma

* Serie A (2000-01)
* Supercopa italiana (2001)

### Inter de Milà

* Serie A (2005-06, 2006-07, 2007-08, 2008-09, 2009-10)
* Copa d'Itàlia (2005-06, 2009-10)
* Supercopa italiana (2005, 2006, 2008, 2010)
* Lliga de Campions (2009-10)
* Campionat del Món de Clubs (2010)

### Selecció argentina

* Campionat del Món de Futbol sub-20 (1997)

## Referències

* 1 2 «Walter Adrian Samuel» (en castellà). goal.com. [Consulta: 16 març 2013].
* 1 2 «On va néixer Walter Adrián Samuel» (en castellà). Arxivat de l'original el 2013-06-07. [Consulta: 16 març 2013].
* ↑ Gustavo Farias. «Mundial con tonada cordobesa» (en castellà), 31-07-2010. [Consulta: 16 març 2013].
* ↑ PERFEZIONATO IL CONTRATTO DI TRASFERIMENTO DEL CALCIATORE SAMUEL

## Enllaços externs

* Fitxa de Walter Samuel
# Caroline Dahl

Caroline Lucia Maria "Caro" Dahl (Istanbul, 17 d'octubre de 1890 - Oslo, 21 de gener de 1979) va ser una tennista noruega que va competir a començaments del segle xx.
El 1920 va prendre part en els Jocs Olímpics d'Anvers on va disputar la competició individual del programa de tennis. Quedà eliminada en segona ronda.
Als Jocs de 1924 va disputar dues proves del programa de tennis, els dobles mixtos, fent parella amb Conrad Langaard, i la competició individual. Quedà eliminada en primera i segona ronda respectivament.

## Referències

* 1 2 «Caro Dahl Olympic Results». sports-reference.com. Arxivat de l'original el 18 d'abril 2020. [Consulta: 6 agost 2017].